Om eksamen i billedkunst på STX C-niveau 2026

Før eksamensdagen
I studieplanen (undervisningsbeskrivelse) kan du under hvert forløb se, hvad du skal kunne, og hvilke materialer, du skal have i din portfolio. Portfolioen består af udleverede tekster, kopier, PowerPoint-præsentationer (PPT) med værker, dine notater og de praktiske øvelser. Og det er dig selv, der skal holde styr på, hvor du kan finde tingene, så lav en klar struktur, så du ikke skal bruge en masse tid på at lede hverken i forberedelsen eller under eksaminationen. 

Du har adgang til studieplanen og materialerne i Lectio under eksamen. Du må også tilgå OneNote, men sørg for at have hentet den ned senest 10 min. før din forberedelsestid starter. I din forberedelsestid skal du installere ExamCookie (https://www.examcookie.dk/). Husk det er dit eget ansvar at have kørt relevante opdateringer på din pc / Mac samt at ExamCookie er downloadet og fungerer korrekt, inden du skal til eksamen. 
Du må sammensætte et PPT-slide til besvarelse af dit ukendte spørgsmål, men dette skal slettes, inden du forlader eksamenslokalet.  

Læs alle dine tekster, noter og undervisningsbeskrivelse grundigt igennem. Kig på billedmaterialet i din portfolio og øv dig i at tale om det – primært formanalytisk men også gerne betydningsanalytisk og socialanalytisk og gerne sammen med andre. Du kan også med fordel overveje, hvad der kendetegner de forskellige udtryksformer (skulptur, 2D-værker på fladen, fotografi, installation, performance osv.) Lav nye notater, hvis du har behov for det. Især koblinger på tværs af emnerne og temaer som f.eks. lyset som virkemiddel er vigtige at kunne se. Det kan være en ide at lave en mindmap over de forskellige emner og forsøge at binde dem sammen på tværs. Det viser overblik. 


Praktiske øvelser
I undervisningsbeskrivelsen kan du se, hvilke praktiske øvelser, der har været tilknyttet hvert emne i undervisningen. Man skal inddrage egne værker i besvarelsen af det ukendte spørgsmål. Tag dine praktiske øvelser med hjem og forklar dem i forhold til forløbet og din teoretiske viden. Du kan bl.a. svare på spørgsmålene: hvad gik opgaven ud på? Hvad gik godt eller skidt? Vær kritisk! Hvad fik du ud af opgaven i forhold til de/t gennemgåede emne/r? Tænk også gerne på tværs: hvordan kan jeg forholde de praktiske øvelser til andre forløb end dem de indgik i, da vi lavede dem? Og lad være med at nedgøre dine praktiske øvelser foran censor, men forhold dig analytisk til dem. Det vigtige er ikke den praktiske udførelse, men hvordan du anvender dem til faglig forståelse og erfaring med teknikker og materialer. Den subjektive holdning til om det er pænt eller grimt er fagligt ligegyldig, men omhu og fordybelse er selvfølgelig en kvalitet. 


Det ukendte spørgsmål i forberedelseslokalet

Inden du trækker et ukendt spørgsmål, skal du være helt klar uden for eksamenslokalet et par minutter før din tid med alle dine øvelser, din PF-mappe, pc osv. Der vil stå et bord ude på gangen, hvor du selv sørger for at stille fysiske værker, som ikke kan være i din PF-mappe. 
 Eksamen i billedkunst er mundtlig og er baseret på en opgave formuleret af eksaminator (læreren). Det er en prøve i det teoretiske, praktiske og analytiske stof på grundlag af en opgave, som tager udgangspunkt i undervisningens forløb og eksaminandens portfolio.  Alle hjælpemidler er tilladt i forberedelsen, undtagen internetadgang, AI-programmer og mobiltelefon (husk ExamCookie). Du skal derfor sikre dig, at du har det, vi har gennemgået, dine tekster / kompendier og de praktiske øvelser.

Efter du har trukket et spørgsmål, har du 60 min. forberedelse (plus evt. ekstratid, hvis du har søgt det). I den time udvælger du de værker, som kan bruges til at besvare spørgsmålet med. Tænk gerne en brede ind i din besvarelse, så der er variation i udtryksform og tidsperiode. Du laver en disposition og gør dig klart, hvad du vil sige om hvilke værker. Det er altså dig, der udvælger værkerne. Vær særligt formalanalytisk opmærksom i din analyse og anvend her fagbegreber som rød / grøn er komplementærkontraster. Husk dog, at den vigtige del af analysen er effekten af f.eks. komplementærkontraster (virkemiddel i værket). Du skal være banal før du kan være genial, og det er vigtigt, at du kender og anvender fagterminologien og har styr på basale billede- / skulpturanalyser samt analyse af samtidskunstens udtryksformer (se pensum i Lectio for detaljer). De skal sidde på rygraden, for vi kan godt spørge ind til det. Du skal altså kunne beskrive og analysere, men også fortolke, konkludere og perspektivere billeder, skulpturer og rumlige værker.

Ideen med eksamensspørgsmålet er, at samtalen styres i en bestemt retning, og dine valgmuligheder begrænses: det er ikke meningen, at du skal vise hele mappen frem. Eksamensspørgsmålene er formuleret således, at de kan besvares ud fra samtlige emner, vi har været igennem. Det vil sige, at de berører de områder, temaer og vinkler, som har været behandlet i undervisningen. Disse centrale faglige elementer kan kombineres og behandles, så de åbner op for nye sammenhænge på tværs af de forudgående undervisningsforløb, og det er her, du kan vise, at du kan tænke på tværs af forløbene.

Selve eksamenen
Det er altid en god ide, at du starter din eksamination med at fremlægge en disposition dvs. at du fortæller, hvilke billeder/værker, du vil komme ind på og hvilket værk, du vil gå i dybden med samt at du holder fokus på eksamensspørgsmålet overskrift. Vis at du har en plan. Så ved lærer og censor, hvor du vil hen. Herefter gennemgår du dine resultater, og til slut samler du det, du har sagt i en konklusion. I løbet af din eksaminationstid skal du fremlægge dit eksamensprojekt – både praktisk og teoretisk (herunder de vigtigste punkter i processen). Du skal tage udgangspunkt i din PPT-præsentation under eksaminationen, hvor du sidder ned og holder en slags oplæg for lærer og censor ud fra værkerne, som du har valgt at bruge i din præsentation. Eksamensprojektet og det ukendte spørgsmål holdes adskilte. 

Husk at pege og bruge værkerne i det du siger. Og glem ikke at artikulere og tale tydeligt ud mod tilhørerne (som vi har øvet i oplæggene). Eksamen varer ca. 22-24 minutter og er delt i to dele. Du bestemmer selv rækkefølgen:  
1. eksamensprojektet efterfulgt af en samtale med uddybende spørgsmål fra eksaminator og evt. censor.
2. det ukendte spørgsmål efterfulgt af en samtale med uddybende spørgsmål fra eksaminator og evt. censor. 

Efter din eksaminationstid skal du forlade lokalet og afvente at censor og eksaminator vurderer dit faglige niveau (giver den rette karakter). Du bliver kaldt ind i lokalet igen og får karakteren samt en overordnet forklaring og evt. gode råd til fremtidige mundtlige eksamener på gymnasiet.   


Praktisk info opsummeret:

· Forberedelsestid: 60 min. (medmindre du har særlige vilkår pga. ordblindhed el. lign. Du skal selv søge om særlige vilkår – i god tid - via. kontoret. Dette inkluderer også en uvildig hjælper, hvis du er farveblind)
· Den samlede eksaminationstid er 30 minutter. Men du er kun i gang i ca. 22-24 min. Resten af tiden går med at trække et spørgsmål, transport til / fra forberedelsen, votering og karaktergivningen.  
· Eksamensprojektet fylder ca. 1/3 af eksaminationstiden (ca. 10-12 min. i alt). Dit oplæg skal vare 5-6 min. Det er vigtigt, at du overholder dette, ellers bliver du afbrudt. Der skal være tid til en opfølgende samtale.
· Ukendt spørgsmål: fylder 1/2 af eksaminationstiden (ca. 10-12 min. i alt). Dit oplæg, du laver i forberedelsen, skal vare ca.6-7 min. Derefter går vi over i en opfølgende samtale.  

Eksempler på eksamensspørgsmål 
Det nedenstående spørgsmål er eksempler på, hvordan et eksamensspørgsmål kan se ud, og det er ment som en hjælp til dig, når du læser op til eksamen. Når du har læst alt dit materiale og er godt inde i stoffet, kan du prøve at besvare eksamensspørgsmålet: Overvej hvilke billeder / værker du vil vælge for at løse opgaven, overvej hvordan du vil analysere de enkelte billeder, og hvordan du vil sammenligne dem. Overvej også hvordan du vil inddrage dine egne praktiske visualiseringsøvelser, og øv dig i at formulere dig om dem – sagligt og i forhold til den gennemgåede teori. Overvej til slut hvordan du vil præsentere dit eksamensprojekt kort – denne del skal du helt sikkert bruge til eksamen, så den kan du jo forberede grundigt hjemmefra.



Spørgsmål x

Evigheden vs. forgængeligheden  

Kunstværker forholder sig til tid på forskellige måder – nogle dyrker evigheden og det solide, hvor andre dyrker forgængelighed og det skrøbelige. Hvornår kunstens er skabt i tid samt kunstnerens valg af motiv, materialer og udtryksform kan spille ind på hvordan værket fremstår.   

a. Der ønskes en fremlæggelse, hvor du viser dette begreb vist på forskellige måder og i forskellige perioder.
Der skal indgå 3-4 professionelle værker, hvoraf du skal gå i dybden i din analyse af ét, mens de andre bruges til perspektivering.
Herudover skal du vise ét af dine egne værker og diskutere emnet.

b. Der afsættes ca. 5-6 minutter til din gennemgang af eksamensprojektet.
Du bestemmer selv, om du starter med emnet, du har trukket, eller eksamensprojektet.


Karakter
Karakteren bedømmes ud fra, i hvor høj grad, du opfylder de faglige mål 
(se den beskrivende vejledning for karakteren sidst i dette dokument). 

Der lægges vægt på, at du som eksaminand kan: 
· Undersøge en problemstilling gennem en vekselvirkning mellem praksis, analyse og teori 
· Eksperimentere med forskellige metoder og strategier til at løse opgaver af visuel eller rumlig karakter i samspil med det analytiske arbejde med andres og egne værker.
· Forklare valg og fravalg, muligheder og begrænsninger i æstetiske og innovative processer 
· Udvælge, sammenligne og analysere et relevant visuelt og rumligt materiale med udgangspunkt i en problemstilling. Elevernes eget arbejde skal indgå i materialet 
· Forklare forskellen mellem personlig smag og analytisk tilgang 
· Forstå udvalgte perioder eller visuelle kulturers elementære karakteristiske træk 
· Anvende fagterminologi 
· Kommunikere om og ved hjælp af visuelle virkemidler, herunder digitale 
· Behandle problemstillinger i samspil med andre fag 
· Demonstrere viden om fagets identitet og metoder. 

Karakterbeskrivelse for den mundtlige prove pa C-niveau

ledkunst C STX/HF

Karakter

Betegnelse

Mundtlig prove

12

Fremragende

Eksaminanden har udfert og kan gere rede for et overbevi-
sende projekt  forhold til projektets idé og udferelse i under-
sagelsen af en problemstilling, hvor der er fremragende sam-
menhzeng mellem projektets teoretiske, analytiske og prakti-
ske dimension.

Vaslger og argumenterer reflekteret for relevante og forskel-
ligartede eksempler p4 andres og egne visuelle fzznomener
ud fra eksamensopgavens fokus.

Inddrager relevante analytiske overvejelser om faenomeners
form, indhold og kontekst i forhold til eksamensopgavens fo-
kus.

Vaslger og anvender overbevisende nogle f4 generelle begre-
berfteorier til at forklare, fortolke, kontekstualisere, sammen-
ligne eller perspektivere egne og andres specifikke visuelle
feenomener i forhold til eksamensopgavens fokus.

God

Eksaminanden har udfert og kan argumentere for et fokuseret
projekt  forhold til projektets idé og udfarelse. Projektet inde-
holder en teoretisk. analytisk og praktisk dimension i undersg-
gelsen af en problemstiling.

Vaslger og argumenterer for relevante eksempler pa andres
og egne visuelle faznomener ud fra eksamensopgavens fokus.
Inddrager velvalgte analytiske overvejelser om feenomenernes
form, indhold og kontekst

Vaslger og anvender nogle f3 generelle begreber/teorier til at
forklare, fortolke, kontekstualisere, sammenligne eller per-
spektivere egne og andres specifikke visuelle faenomener.

02

Tilstraskkelig

Eksaminanden har udfert og kan gere rede for et eksamens-
projekt, som indeholder en teoretisk, analytisk eller praktisk
dimension i undersagelsen af en problemstilling.

Vaslger eksempler pé andres og egne visuelle faenomener
med en minimal tilknytning til eksamensopgavens fokus.
Inddrager analytiske overvejelser om faenomeners form, ind-
hold eller kontekst.

Bedgmmelseskriterier

“Bedommelsen er en vurdering af, i hvilken grad eksaminandens praestation opfylder de faglige mal,
som de er angivet i pkt. 2.1."

“Der gives én karakter ud fra en helhedsvurdering af eksaminandens preestation, omfattende provede-
len i eksamensprojektet og provedelen i det teoretiske, praktiske og analytiske stof. De to provedele
veegtes lige.”

Ved eksamensprojektet lzzgges der vaegt pa eksamensprojektets idé, proces og udferelse i forhold til
den opstillede problemformulering.

Ved prove, hvor faget indgar i fagligt samspil med andre fag, legges der vaegt pa eksaminandens evne
til at behandle problemstillinger i samspil med andre fag samt til at demonstrere viden om fagets iden-
titet og metoder. Det er vigtigt at definere, at med “eksamensprojektets idé, proces og udfarelse’, be-
tegner “udferelse” ikke praktiske formgivning, men udferelse af projektets praktisk, teoretisk og analyti-
ske vekselvirkning. Kun p3 Billedkunst A-niveau vurderes elevens praktiske/tekniske mestring.

Bemaerk, at det praeciseres, at besvarelsen af eksamensopgaven og elevens eksamensprojekt vaegtes
lige i bedgmmelsen af eksaminandens mestring af de faglige mal.




